CELEX: 32015D0226
Language: hu
Date: 2015-02-11 00:00:00
Title: A Bizottság (EU) 2015/226 végrehajtási határozata ( 2015. február 11. ) a fogékony faanyagok meghatározása, valamint a körülhatárolt területeken megvalósítandó intézkedések tekintetében a 2012/535/EU végrehajtási határozat módosításáról (az értesítés a C(2015) 645. számú dokumentummal történt)

13.2.2015   
            
            
               HU
            
            
               Az Európai Unió Hivatalos Lapja
            
            
               L 37/21
            
         A BIZOTTSÁG (EU) 2015/226 VÉGREHAJTÁSI HATÁROZATA
   (2015. február 11.)
   a fogékony faanyagok meghatározása, valamint a körülhatárolt területeken megvalósítandó intézkedések tekintetében a 2012/535/EU végrehajtási határozat módosításáról
   
      
         (az értesítés a C(2015) 645. számú dokumentummal történt)
      
   
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelvre (1) és különösen annak 16. cikke (3) bekezdésének negyedik mondatára,
   mivel:
   
               (1)
            
            
               A 2012/535/EU bizottsági végrehajtási határozat (2) alkalmazása során arra következtetésre jutottak, hogy a fogékony faanyagok sorába be kell venni a tűlevelűek (Coniferales) természetes hengeres felszínét meg nem tartott fáját, valamint az abból készült kaptárakat és fészkelődobozokat, figyelembe véve a méhkasok és effajta dobozok gyakori helyváltoztatása által okozott különleges kockázatokat. Emellett a fogalommeghatározásból ki kell venni az olyan faanyagot, amely a fenyőrontó fonálféreg általi fertőzöttség kockázatát megszüntető feldolgozáson esett át.
            
         
               (2)
            
            
               A vektor jellegét figyelembe véve minden kivágott fogékony növényt és azok pufferzónákban maradt vágási maradványait azonnal el kell távolítani.
            
         
               (3)
            
            
               Indokolt megjegyezni, hogy a vektor rajzási idejében is szabad mozgatni az olyan kéreg nélküli faanyagot, amely átesett a 2012/535/EU végrehajtási határozat szerinti hőkezelésen.
            
         
               (4)
            
            
               A 2012/535/EU végrehajtási határozatot ezért ennek megfelelően módosítani kell.
            
         
               (5)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A 2012/535/EU végrehajtási határozat a következőképpen módosul:
   
               1.
            
            
               Az 1. cikk b) pontja helyébe a következő szöveg lép:
               
                           „b)
                        
                        
                           »fogékony faanyag«: tűlevelűek (Coniferales) olyan faanyaga, mely megfelel az alábbi pontok egyikének:
                           
                                       i.
                                    
                                    
                                       a 2000/29/EK irányelv 2. cikkének (2) bekezdése szerinti faanyag;
                                    
                                 
                                       ii.
                                    
                                    
                                       olyan faanyag, amely nem tartotta meg hengeres felszínét;
                                    
                                 
                                       iii.
                                    
                                    
                                       kaptárak és fészkelődobozok készítéséhez felhasznált faanyag.
                                    
                                 
                     A Taxus L. és Thuja L. fűrészelt fája és rönkje, valamint a fenyőrontó fonálféreggel való fertőzöttség kockázatának megszüntetése érdekében feldolgozáson átesett faanyag nem minősül fogékony faanyagnak.”
            
         
               2.
            
            
               A 13. cikk (1) bekezdésének d) pontja helyébe a következő szöveg lép:
               
                           „d)
                        
                        
                           az érintett kezelőüzem által az a) és c) pontoknak megfelelően kezelt fa csomagolóanyag, kaptárak és fészkelődobozok jelölése a III. melléklet 1. szakaszának 2.b) és 3.b) pontja és 2. szakaszának 3. pontja szerint, a FAO növény-egészségügyi intézkedésekre vonatkozó 15. számú nemzetközi szabvány II. mellékletének megfelelően.”
                        
                     
         
               3.
            
            
               A 14. cikk (1) bekezdésének helyébe a következő szöveg lép:
               „(1)   Azon tagállamok, amelyek területén van körülhatárolt terület, engedélyezik a megfelelően felszerelt facsomagolóanyag-, kaptár és fészkelődoboz-gyártók számára, hogy a FAO növény-egészségügyi intézkedésekre vonatkozó 15. számú nemzetközi szabvány II. mellékletének megfelelően a fa csomagolóanyagot – amelyet engedéllyel rendelkező kezelőlétesítmény által kezelt faanyagból állítanak össze –, kaptárakat és fészkelődobozokat, amelyeket a 92/105/EGK irányelvben említett növényútlevél kísér, megjelöljék.
               E gyártók említése a továbbiakban: »engedéllyel rendelkező facsomagolóanyag-gyártók«.”
            
         
               4.
            
            
               Az I., II. és III. melléklet e határozat mellékletének megfelelően módosul.
            
         2. cikk
   Ennek a határozatnak a tagállamok a címzettjei.
   
      Kelt Brüsszelben, 2015. február 11-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 169., 2000.7.10., 1. o.
   
   
      (2)  A Bizottság 2012. szeptember 26-i 2012/535/EU végrehajtási határozata a Bursaphelenchus xylophilus (Steiner et Buhrer) Nickle et al. (fenyőrontó fonálféreg) Unión belüli elterjedésének megelőzésére irányuló sürgősségi intézkedésekről (HL L 266., 2012.10.2., 42. o.).
   
      MELLÉKLET
      A 2012/535/EU végrehajtási határozat mellékletei a következőképpen módosulnak:
      
                  1.
               
               
                  Az I. melléklet a következő 9a. ponttal egészül ki:
                  
                              „9a.
                           
                           
                              A tagállamok azonosítják a pufferzónákban a 7., 8., és 9. pontok meghatározásai által nem lefedett kivágott fogékony növényeket. Eltávolítják a növényeket és vágási maradványaikat, eközben minden szükséges óvintézkedést megtéve annak érdekében, hogy azok ne vonzzák a fenyőfarontó fonálférget, valamint annak vektorát.”
                           
                        
            
                  2.
               
               
                  A II. melléklet a következő 3a. ponttal egészül ki:
                  
                              „3a.
                           
                           
                              A tagállamok azonosítják a pufferzónákban a 3.b) pont meghatározása által nem lefedett kivágott fogékony növényeket. Eltávolítják a növényeket és vágási maradványaikat, eközben minden szükséges óvintézkedést megtéve annak érdekében, hogy azok ne vonzzák a fenyőfarontó fonálférget, valamint annak vektorát.”
                           
                        
            
                  3.
               
               
                  A III. melléklet 1. szakaszának 2.b) és 2.c) pontjai helyébe a következő szöveg lép:
                  
                              „b)
                           
                           
                              A 92/105/EGK irányelvben említett, egy engedéllyel rendelkező kezelőüzem által kibocsátott növényútlevél kíséri; a kaptárak vagy fészkelődobozok gyártására felhasznált fogékony faanyag esetében az említett növényútlevél kíséri, vagy a FAO növény-egészségügyi intézkedésekre vonatkozó 15. számú nemzetközi szabványa II. mellékletének megfelelően megjelölték.
                           
                        
                              c)
                           
                           
                              Ha nem távolították el a fogékony faanyag kérgét, akkor vagy a vektor rajzási időszakán kívül kell szállítani, vagy védőborítással kell ellátni, biztosítva, hogy nem fertőződik meg sem a fenyőfarontó fonálféreggel, sem annak vektorával.”